Na temelju članka 107. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10., 105/10., 90/11., 5./12., 16/12. , 86/12., 94/13, 136/14. - RUSRH, 152/14., 7/17., 68/18., 98/19. i 64/20.), ravnatelj Osnovne škole Ivana Filipovića, Kalnička 48, 31000 Osijek, raspisuje

**NATJEČAJ**

**za radno mjesto**

**UČITELJ RAZREDNE NASTAVE za rad u produženom boravku -** jedan izvršitelj na određeno, puno radno vrijeme, 40 sati ukupnog tjednog radnog vremena

Mjesto rada: Osijek, Kalnička 48

**Uvjeti za zasnivanje radnog odnosa:**

Uz opće uvjete za zasnivanje radnog odnosa, sukladno Zakonu o radu, kandidati moraju ispuniti i

 **posebne uvjete:**

- poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,

 - odgovarajuća vrsta i razina obrazovanja iz članka 105. stavka 5. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10., 105/10., 90/11., 5./12., 16/12. , 86/12., 94/13, 136/14. - RUSRH, 152/14., 7/17., 68/18., 98/19. i 64/20. u daljnjem tekstu: Zakon), odgovarajuća vrsta obrazovanja sukladno članku 4. Pravilnika o odgovarajućoj vrsti obrazovanja učitelja i stručnih suradnika u osnovnoj školi (Narodne novine, broj 6/19. i 75/20.).

**Rok** **za podnošenje prijava je** **8 dana** od dana objave natječaja na mrežnoj stranici i oglasnoj ploči Osnovne škole Ivana Filipovića, te mrežnoj stranici i oglasnoj ploči Hrvatskog zavoda za zapošljavanje.

**Prijavu je potrebno vlastoručno potpisati.**

Uz pisanu i vlastoručno potpisanu prijavu kandidati su obvezni priložiti:

* životopis,
* preslika osobne iskaznice ili putovnice ili domovnice,
* dokaz o odgovarajućoj vrsti obrazovanja (preslika diplome o završenom studiju),
* dokaz o evidentiranom radnom stažu (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje – ne starije od dana objave natječaja),
* dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 30 dana od dana objave natječaja).

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključivanja ugovora o radu.

Pisane prijave s potrebnom dokumentacijom o ispunjavanju uvjeta iz natječaja dostavljaju se **isključivo poštom** na adresu:

**OSNOVNA ŠKOLA IVANA FILIPOVIĆA, KALNIČKA 48, 31000 OSIJEK**

**s naznakom: „Natječaj za produženi boravak – određeno “.**

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

 Sukladno članku 13. stavku 3. Zakona o ravnopravnosti spolova (Narodne novine, broj 82/08. i 69/17.) na natječaj se mogu javiti osobe oba spola.

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Kandidat koji ostvaruje pravo prednosti pri zapošljavanju prema posebnom zakonu, dužan je uz prijavu na natječaj priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

 Poziva se kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17., 98/19. i 84/21.) uz prijavu na natječaj, osim dokaza o ispunjavanju svih traženih uvjeta iz natječaja, priložiti i sve dokaze o ispunjavanju uvjeta za ostvarivanje prava prednosti pri zapošljavanju iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

[**https://branitelji.gov.hr/zaposljavanje-843/843**](https://branitelji.gov.hr/zaposljavanje-843/843)

Dodatne informacije o gore navedenim dokazima potražite na sljedećoj poveznici:

**https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf**

 Poziva se kandidat koji ostvaruje pravo prednosti pri zapošljavanju prema članku 48. st. 1.- 3. Zakona o civilnim stradalnicima iz Domovinskog rata (Narodne novine, broj 84/21) uz prijavu na natječaj dužan je, osim dokaza o ispunjavanju traženih uvjeta, dostaviti i sve dokaze o ostvarivanju prava prednosti prilikom zapošljavanja iz stavka 1. članka 49. navedenog Zakona, a koji su navedeni na internetskoj stranici Ministarstva hrvatskih branitelja poveznica:

**https://branitelji.gov.hr/zaposljavanje-843/843**

Dodatne informacije o gore navedenim dokazima potražite na sljedećoj poveznici:

**https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf**

 Kandidat koji ostvaruje pravo prednosti pri zapošljavanju prema članku 9. **Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13. , 152/14., 39/18. i 32/20.)** dužan je u prijavi na natječaj pozvati se na to pravo te priložiti sve dokaze o ispunjavanju traženih uvjeta, kao i dokaz o invaliditetu.

 Kandidat koji se poziva na pravo prednosti pri zapošljavanju u skladu s člankom 48.f **Zakona o zaštiti vojnih i civilnih invalida rata (Narodne novine, broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03., 148/13. i 98/19.)** dužan je uz prijavu na natječaj priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao prethodni radni odnos.

 Povjerenstvo za vrednovanje kandidata prijavljenih na natječaj (u nastavku teksta: Povjerenstvo) imenuje ravnatelj Osnovne škole Ivana Filipovića.

 Povjerenstvo utvrđuje listu kandidata prijavljenih na natječaj, koji ispunjavaju formalne uvjete iz natječaja, čije su prijave pravodobne i potpune, te kandidate s liste upućuje na vrednovanje.

Kandidati su obvezni pristupiti pisanoj provjeri znanja - testiranju.

Ako kandidat ne pristupi testiranju, smatra se da je povukao prijavu na natječaj.

**VREDNOVANJE KANDIDATA**: Sukladno Pravilniku o načinu i postupku zapošljavanja u Osnovnoj školi Ivana Filipovića, za kandidate prijavljene na natječaj koji ispunjavaju formalne uvjete natječaja, te čije su prijave pravodobne i potpune provest će se vrednovanje (pisana provjera znanja – testiranje, te razgovor s kandidatom – intervju). Područja provjere kandidata, pravni i drugi izvori za pripremu kandidata za testiranje, vrijeme i mjesto održavanja vrednovanja te rok za objavu vremena i mjesta vrednovanja , kao i druge obavijesti vezane uz natječaj, bit će objavljeni na web stranici Škole na poveznici: [**http://os-ifilipovica-os.skole.hr/**](http://os-ifilipovica-os.skole.hr/)u rubrici pod nazivom „NATJEČAJI“.

Natječaj je objavljen dana 28. listopada 2021. godine, na mrežnoj stranici Osnovne škole Ivana Filipovića, **http://os-ifilipovica-os.skole.hr/** u rubrici pod nazivom „NATJEČAJ“ i na oglasnoj ploči Osnovne škole Ivana Filipovića, te mrežnoj stranici i oglasnoj ploči Hrvatskog zavoda za zapošljavanje, a traje do 5. studenoga 2021. godine.

O rezultatima natječaja kandidati će biti obaviješteni na mrežnoj stranici Osnovne škole Ivana Filipovića, **http://os-ifilipovica-os.skole.hr/** u rubrici pod nazivom „NATJEČAJ“ u roku od 15 dana od dana donošenja odluke o izboru kandidata.

KLASA: 112-01/21-02/10 Ravnatelj:

URBROJ: 2158-22-01-21-01

 \_\_\_\_\_\_\_\_\_\_\_\_\_\_\_\_\_\_

Osijek, 28. listopada 2021. Zlatko Kraljević, prof.